Og vinderen? Den populære fodboldspiller fra det danske herrelandshold Joakim Mæhle. Han har længe været kendt i Nordjylland, men efter sin entre på landsholdet, er den gæve nordjyde blevet landskendt. Og nu modtager han så nordjysk hæder i form af dette års Guld Harald. - Jeg vil gerne sige tusind tusind tak for alle jer, som er mødt op og tak for prisen. Det er noget, som jeg vil tage med mig hele vejen igennem min fodboldkarriere, siger Joakim Mæhle efter at have fået overrakt prisen. Prisen er opkaldt efter den legendariske frederikshavnske fodboldspiller Harald Nielsen. Vinderen kåres af  Spar Nord Fonden, Familien Nielsen og Arena Nord. Tidligere vindere tæller blandt andet Fortuna Hjørring, Søren Frederiksen, Peter Møller og David Nielsen. Nu blev det så 26-årige Joakim Mæhles tur til at få overrakt prisen af Harald Nielsens Enke Rudi Nielsen. - Nogle gange er det lidt overvældende, men jeg sætter stor pris på, at I følger med, siger han. Med æren følger en statuette af Harald Nielsen til en værdi af 25.000 kroner og en pengesum på 25.000 kroner.
Mandag aften er fodboldprisen Årets Guld Harald blevet uddelt for femte gang i Frederikshavn.